stanford-oval/wikipedia huggingface dataset:
מועצה אזורית מגידו
היסטוריה

יישובי האזור, שנודע אז כאזור אפרים, השתתפו בוועד גוש נהלל ביחד עם היישובים באזור הקישון ונהלל. לאחר התקדים של הקמת מועצה אזורית עמק חפר בשנת 1940, החלו דיונים לגבי הקמת מועצה אזורית עבור יישובי גוש נהלל. עמדו על הפרק שתי אפשרויות: הקמת מועצה אחת משותפת לכלל היישובים או הקמת שלוש מועצות אזוריות נפרדות. שיקול מרכזי להקמת מועצות נפרדות הייתה העובדה שאזור נהלל היה במחוז נצרת, בעוד אזור אפרים והקישון היה במחוז חיפה. אולם, מאחורי הדיון עמדו גם שיקולים פוליטיים. יישובי אזור אפרים: משמר העמק (נוסד 1926), הזורע (נוסד 1936), עין השופט (נוסד 1937), רמת השופט (נוסד 1941) ודליה (נוסד 1939), השתייכו כולם לתנועת הקיבוץ הארצי, בניגוד ליישובי אזור נהלל שהיו מזוהים יותר עם מפא"י.
תושבי אזור אפרים הכריעו במשאל על מועצה נפרדת. באוקטובר 1944 התכנסו נציגי היישובים באזור אפרים לישיבת הקמה של המועצה, בה נקבע תקציב נסיוני. בין המתכנסים היו, בנוסף לנציגי חמשת קיבוצי הקיבוץ הארצי, גם נציג של יקנעם ונציגי שני היישובים שעמדו לקום באזור, עין העמק וגלעד. התכנסות זו זכתה לביקורות בעיתון דבר שכינתה את הצעד חפוז ו"התבדלות". אנשי אזור אפרים טענו מנגד שאין יסוד לטענות שכן איתם נמנים גם אנשי המושבה יקנעם.
בסופו של דבר, המועצה הוקמה רשמית באמצע 1945 ובסוף יולי 1945 התקיים טקס חגיגי. המועצה כללה רק את חמשת יישובי הקיבוץ הארצי. עם ההקמה נקבע שהיישובים החדשים עין העמק וגלעד, יצורפו למועצה עם התבססותם. יקנעם ושער העמקים לא הוכללו במועצה האזורית, למרות היותם באותו אזור, אך פורסם שהם בקשרים אמיצים עם המועצה. בכל 9 היישובים יחדיו היו כ-3000 תושבים. יקנעם קיבלה בסוף 1945 מעמד של מועצה מקומית נפרדת.
היישוב הוותיק ביותר במועצה הוא קיבוץ משמר העמק שנוסד בשנת 1926, והצעיר ביותר - מושב מדרך עוז, שנוסד בשנת 1952. בשנת 1967 הצטרפה המושבה יקנעם למועצה, לאחר שהופרדה לשתי רשויות - יקנעם ויקנעם עלית.
חינוך והעשרה

במועצה ישנם 3 בתי ספר יסודיים: בית הספר הממלכתי דתי "התקווה" באליקים, ובתי הספר הממלכתיים "עומרים" בעין השופט ו"פלגים" בהזורע. כמו כן קיים בית ספר תיכון אזורי בקיבוץ עין השופט, בו מתחנכים תלמידי תיכון מכל יישובי המועצה. חלק קטן מן התלמידים תושבי המועצה לומדים בבתי ספר המצויים מחוץ לתחום שיפוט המועצה.
חינוך והעשרה > הקתדרה העממית מגידו

הקתדרה העממית מגידו היא מוסד לחינוך מבוגרים ולפעילויות העשרה. מדי שנה מציעה הקתדרה מגוון חוגים וקורסים לילדים ולמבוגרים תושבי המועצה בתחומים שונים, כולל שפות זרות, מיומנויות מחשב, אמנות, מחול, מוזיקה, היסטוריה, יהדות, דתות העולם ואמנויות לחימה. כמו כן נערכים טיולי שדה וידיעת הארץ.
חינוך והעשרה > האולפנה למחול ולמוזיקה

האולפנה למחול מגידו פועלת לטיפוח אמנות המחול ביישובי המועצה. במסגרת האולפנה מועברים שיעורי מחול לתלמידים מבתי הספר השונים במועצה, כולל פעילויות לשילוב בעלי מוגבלויות בתחום המחול.
אולפנה למוזיקה מגידו היא מוסד להקניית ידע מעשי ותאורטי במוזיקה לתלמידים מבתי הספר של המועצה. באולפנה לומדים מוזיקה קלאסית, מוזיקה מודרנית, שיעורי פיתוח קול ותאוריה של המוזיקה. את לימודי האולפנה מלווים נגנים ותיקים מקצועיים מיישובי המועצה. אנשי המועצה רוצים לסגור את האולפנה, אך יש מתנגדים רבים לכך ואף נעשתה עצומה נגד הסגירה.
חינוך והעשרה > "קשת התקווה" בית הספר הממלכתי-דתי

בית חינוך יסודי 'קשת התקווה' נמצא במושב אליקים, בתחום שיפוטה של המועצה האזורית. בית החינוך פועל במודל בתי ספר "קשת", בליווי מקצועי ארגוני ופדגוגי של צו פיוס. זהו בית הספר כפרי, הטובל בצמחייה וירק ונמצא בשטח שיפוטה של המועצה שהוכרזה על ידי אונסק"ו כמרחב ביוספרי. בית הספר קולט תלמידים משלושת יישובי המועצה: מדרך עוז, עין העמק ואליקים ומשולבים בו ילדים עולים מיקנעם ומילדי הקיבוצים שבאזור. בית הספר הוכר כבית ספר ירוק וכאחד ממוסדות החינוך היסודיים המצטיינים בארץ בית הספר מוביל תוכנית ייחודית של כיתות מעורבות בהן לומדים תלמידים חילוניים ודתיים יחדיו. כיום בבית הספר שתי כיתות א וב'.
חינוך והעשרה > פלגים - בית ספר יסודי

בית ספר " פלגים" פועל במרחב ביוספרי, על בסיס הגישה ההומניסטית ומחנך את תלמידיו לערכים של סובלנות, כבוד האדם, וצדק חברתי. תוך מענה לצורכי ההווה ודאגה לדורות הבאים. בית הספר שייך לזרם החינוך הממלכתי. תוכני הלימוד נושאים אופי חילוני הניזון מהתרבות והמורשת היהודית לדורותיה. בית הספר מונה בשנת הלימודים תשע"ב 560 תלמידים הבאים מיוקנעם המושבה, מושב היוגב, קיבוץ גבעת עוז, קיבוץ מגידו, מדרך עוז, קיבוץ משמר העמק, קיבוץ הזורע. בבית הספר 19 כיתות מא' עד ו' וכתת C.P – "קרן אור".
חינוך והעשרה > חוות אדמה

חוות אדמה היא מרכז חינוכי חווייתי, רב תחומי ובר קיימא לפיתוח מודעות סביבתית. החווה נוצרה מתוך שאיפה קהילתית ליצור איזון בין צורכי האדם לצורכי הסביבה. החווה רוקמת שיתופי פעולה בין מרכיבי המארג הביוספרי ומשלבת התבוננות, פיתוח ועשייה סביבתיים תוך שמירה על תהליכים טבעיים. שאיפה זו מובילה לשינוי מהותי המפתח קרקע פורייה לצמיחת אדם, חברה וסביבה מאוזנים ובריאים לאורך שנים. החווה היא חלק ממ.א. מגידו, מהמרחב הביוספרי וממערכת החינוך במועצה.
חינוך והעשרה > חברת הנעורים רעות

רעות היא חברת הנעורים של המועצה, הנמצאת בקמפוס בית הספר מגידו. רעות, שנבנתה על יסודותיו של מוסד הרי אפרים, נפתחה ב-2003 ומהווה את הלב הפועם של החינוך החברתי-קהילתי של המועצה. כיום מתחנכים ברעות כ-200 חניכים בשכבות ז'-י"ב, וצוותה מונה 15 אנשי צוות, כולם עובדי המועצה.
תרבות ואמנות

באולם המופעים עין השופט מתקיימים קונצרטים למוזיקה, מופעי מחול, הצגות תיאטרון, הרצאות, כינוסים, ומופעי בידור. כמו כן מוקרנים בו סרטי קולנוע, ומוצגות תערוכות מתחלפות של אמנות פלסטית. אולם המופעים נוסד בשנת 1956 לציון 20 שנה לעליה על הקרקע של קיבוץ עין השופט.
פסטיבל יערות מנשה מתקיים מאז שנת 2009 ונחשב לאירוע ה"דגל" של האזור.
תזמורת כלי הפריטה "הר ועמק" הוקמה על ידי נגנים תושבי המועצה האזורית מגידו בשנת 1989, וכיום חברים בה גם מוזיקאים מחיפה ומישובים בעמק יזרעאל. התזמורת מנגנת באירועים מוזיקליים מקומיים. בשנת 1999 הופיעה בהונגריה, ובשנת 2005 בגרמניה.
מקהלת מגידו הוקמה בשנת 1995 על ידי פנינה ענבר ומונה כיום כשלושים חברים. הרפרטואר של המקהלה כולל מוזיקה קלאסית, ליטורגיה דתית, מוזיקה מודרנית, שירים ישראליים ושירי עמים. המקהלה מופיעה ברחבי הארץ, והשתתפה בתחרויות בינלאומיות בישראל, אוסטריה ורוסיה.
להקת המחול התימנית של מועצה אזורית מגידו הוקמה בשנת 2001 על ידי רקדנים ממושב אליקים. הלהקה משלבת את הריקודים התימניים האותנטיים עם כוריאוגרפיה מקורית של יוצרים ישראליים, ומופיעה בפסטיבלים ואירועי תרבות ברחבי הארץ.
מוזיאון וילפריד ישראל לאמנות ולידיעת המזרח בקיבוץ הזורע הוקם בשנת 1951. המוזיאון מציג אוסף ארכאולוגיה מקומית, אוסף אמנות מן המזרח הקרוב, אוסף אמנות מן המזרח הרחוק, וכן תערוכות מתחלפות.
"קהילה לומדת" של מועצה אזורית מגידו היא קבוצת לימוד פתוחה המתכנסת מדי שבוע לשמיעת הרצאות בנושאי יהדות מפי מרצים ממכללת אורנים, אוניברסיטת חיפה ומסגרות אקדמיות נוספות. הפורום נוסד בתחילת שנות השמונים על ידי חברי עין השופט, ומפגשיו נערכים בקיבוץ זה עד היום.
בשנת 2009 נמצא סליק בעין השופט מתקופת מלחמת העצמאות.
הספרייה האזורית מגידו פועלת בתוך מתחם תיכון מגידו ומספקת במקביל שירותים לתלמידי התיכון ולכלל תושבי המועצה האזורית.
בספריה אוסף, גדול ומגוון, ממוחשב וממופתח, של ספרי עיון ויעץ, מאגר כתבי העת של אוניברסיטת חיפה, ספרי ילדים, ספרות יפה לנוער ולמבוגרים בעברית ובאנגלית, אוסף עשיר של ספרי אמנות, ספרי שמע וכתבי עת במגוון תחומים. מנויים יכולים באופן שוטף לקבל קודים לספרים דיגיטליים, להשאיל סרטים או במקביל לבחור סרטים לצפייה ישירה
ניתן לעיין בקטלוג הממוחשב של הספרייה בקישור: http://www.infocenters.co.il/megiddo/
הספרייה האזורית מהווה מוקד לפעילות תרבותית וחינוכית ומקיימת באופן שוטף אירועים לילדים, מבוגרים ונוער. מדי שנה מציינים בספרייה את חודש הקריאה במגוון אירועי ילדים ומבוגרים. כמו כן מתקיימות לאורך השנה סדנאות לילדים, נוער ומבוגרים בנושאים שונים (מדע, אנימציה, יצירה, כתיבה ועוד).
הספרייה עומדת בתקני הנגישות המקובלים לאנשים עם מוגבלויות, כגון חניית נכים, שירותי נכים, שימוש בקובצי אודיו לכבדי ראייה, סיוע במציאת ספרים או נשיאתם לפי דרישה, וכל הדרכה בשימוש באמצעי העזר המוחזקים בספרייה, ו/או שירות עזר סביר אחר, בהתחשב במוגבלותו של האדם, ברצונו ולפי נסיבות העניין.
ספורט

קבוצת הכדורסל הפועל יקנעם/מגידו שיחקה בעבר בליגה הלאומית בכדורסל. בנוסף, מטפחת המועצה האזורית את קבוצת הכדורגל "הפועל רמות מנשה מגידו", המשחקת במגרש שבקיבוץ, וכן פעילויות הוקי גלגיליות (קואד), טניס, אתלטיקה קלה, רכיבה על סוסים, ורכיבה על אופניים. מדי שנה נערך במועצה מרוץ אופני כביש "סובב מגידו" וכן טריאתלון יקנעם.
קהילה ורווחה

בשנת 1996 הוקמה במועצה אזורית מגידו העמותה לפיתוח שירותים לאוכלוסייה מבוגרת. עמותה זו פועלת מתוך מרכז יד לבנים במתחם המועצה. היא מספקת שירותים רפואיים וסיעודיים לתושבי המועצה המבוגרים, מעניקה ייעוץ גריאטרי לקשישים ולבני משפחותיהם, ומארגנת מגוון פעילויות תרבות והעשרה לגיל הזהב.
מרחב ביוספרי

פארק רמות מנשה משתרע על פני 84,000 דונם משטח המועצה האזורית מגידו. בשנת 2006 פתחה המועצה האזורית בהליכים רשמיים מול אונסק"ו להכרה בפארק כשמורה ביוספרית. לאחר השלמת כל הפעולות התכנוניות הדרושות ביוני 2011 החליט אונסק"ו להכיר במרחב הביוספרי רמת מנשה. המרחב משתרע על כל שטחי המועצה ומחייב את תושבי המועצה על שמירת האיזון שבין אדם לטבע שסביבו.
בתחומי פארק רמות מנשה ניתן למצוא יער מחטני, יער של אלון התבור, יער מעורב, שטחי בתה, שטחי חקלאות ומרעה, גבעות געשיות, אתרים ארכאולוגיים, נחלים ומעיינות. בין האתרים הבולטים בפארק: עמק השלום, מערת הפלמ"ח, אנדרטת הקיבוצים, נחל השופט, מעין עין ריחניה, גבעת הרקפות ויער הזורע.
יישובי המועצה

| מספר | סוג היישוב | יישוב | מס' תושבים | שנת הקמה |
| --- | --- | --- | --- | --- |
| 1 | מושב | אליקים | 928 | 1949 |
| 2 | קיבוץ | גבעת עוז | 475 | 1949 |
| 3 | קיבוץ | גלעד | 497 | 1945 |
| 4 | קיבוץ | דליה | 843 | 1939 |
| 5 | קיבוץ | הזורע | 932 | 1936 |
| 6 | מושבה | יקנעם | 1,375 | 1935 |
| 7 | קיבוץ | מגידו | 858 | 1949 |
| 8 | מושב | מדרך עוז | 828 | 1952 |
| 9 | קיבוץ | משמר העמק | 1,268 | 1926 |
| 10 | מושב | עין העמק | 829 | 1944 |
| 11 | קיבוץ | עין השופט | 882 | 1937 |
| 12 | קיבוץ | רמות מנשה | 1,232 | 1948 |
| 13 | קיבוץ | רמת השופט | 1,166 | 1941 |
ראשי המועצה

| מספר | שם | שנים | קיבוץ |
| --- | --- | --- | --- |
| 1 | אברהם פיין | 1945–1946 | עין השופט |
| 2 | אריה זמיר | 1946–1949 | הזורע |
| 3 | יחזקאל ברעם | 1949–1957 | משמר העמק |
| 4 | יהושע דיין | 1957–1959 | עין השופט |
| 5 | יעקב תיבון | 1959–1963 | דליה |
| 6 | אלחנן הלוי | 1963–1970 | רמת השופט |
| 7 | דב זלינגר | 1970–1974 | רמות מנשה |
| 8 | מיכאל פלד | 1974–1980 | גבעת עוז |
| 9 | יוסף שטרן | 1980–1986 | מגידו |
| 10 | יוחנן מעוז | 1986–1994 | הזורע |
| 11 | חיים חכים | 1994–2004 | רמת השופט |
| 12 | חנן ארז | 2004–2014 | הזורע |
| 13 | איציק חולבסקי | 2014–2024 | עין השופט |
| 14 | גיל לין | 2024–מכהן | משמר העמק |
דגי גרם

| דגי גרם |
| --- | --- |
 4 דגי גרם, משמאל למעלה ע"פ כיוון השעון: דג ריאות אוסטרלי, שפמנון אסייתי, חדקן אטלנטי ולטימריה אפריקנית
מיון מדעי
ממלכה:: בעלי חיים
מערכה:: מיתרניים
קבוצה:: בעלי חוליות
קבוצה:: דגים
קבוצה:: דגי גרם
מחלקות
 מקריני סנפיר  בעלי סנפירים בשרניים
שם מדעי
 Osteichthyes ‏האקסלי, 1880
דג שמש מגובשש, הדג הגרמי הכבד ביותר.
דג ריאות אפריקני.
Aspius aspius.
דקר ענקי.
דג-חרב כלל-ימי, מגדולי הדגים הטורפים.
בשוניות אלמוגים ישנם דגי גרם רבים ושונים מאוד אחד מהשני
דגי גרם (שם מדעי: Osteichthyes) היא קבוצה פרפילטית של דגים ממערכת המיתרניים בקבוצת חולייתנים לסתניים, בתוכה ישנם שתי מחלקות דגים: מקריני סנפיר ובעלי סנפירים בשרניים, שהם אבותיהם הרחוקים של קבוצת בעלי ארבע רגליים.
דגי גרם מאופיינים בעצמות ("גרמים"), המבדילים אותם מדגים ספוגיים חסרי עצמות.
לדגי הגרם מכסה זימים שמאפשר להם לנשום גם ללא תנועה. שלפוחית הציפה שבגופם מאפשרת להם שליטה נוחה בעומקם: כאשר היא מלאה במים, הם שוקעים. כאשר מרוקנים אותה ומכניסים אוויר לתוכה, הם צפים. אצל דגים אלו נמצא מערכת הזיז הזים על קשת הזים.
דגי מאכל ונוי רבים שייכים לקבוצת דגי הגרם, למשל: אמנון, קרפיון, סלמון, דניס ושפמנון.
דגי הגרם הגדולים ביותר

להלן רשימה של דגי הגרם הגדולים ביותר, כאשר רמת הטקסון היא לפי סוג המיוצג על ידי המין הגדול ביותר בו ואילו מינים נוספים בעלי גודל דומה מוזכרים בהערות, וזאת על-מנת לתת ייצוג נרחב יותר של מגוון הדגים. סדר הדירוג נקבע בדרך כלל לפי המשקל המרבי, אך גם אורך נלקח בחשבון.
| דירוג | שם מדעי | שם עברי | משפחה | אורך ממוצע | אורך מרבי | משקל ממוצע | משקל מרבי | הערות |
| --- | --- | --- | --- | --- | --- | --- | --- | --- |
| 1 | Mola mola | דג שמש מגובשש | דגי שמש | 1.8 מטר | 3.3–4.2 מטר | 1,000 ק"ג | 2,300 ק"ג | הכבד בדגי הגרם. המינים הקרובים: דג שמש דרומי ודג שמש ברדסי, בעלי גודל דומה אך קטנים במקצת. |
| 2 | Masturus lanceolatus | דג שמש חד-זנב | דגי שמש |  ? | 3.4 מטר | 1,000 ק"ג | 2,000 ק"ג | כבד כמעט כמו דג שמש מגובשש. |
| 3 | Huso huso | בלוגה | חדקניים | 3–4 מטר | 7.2 מטר | 1,000 ק"ג | 1,571 ק"ג | אחד הדגים הארוכים והכבדים ביותר. המין קלוגה קצת קטן יותר. |
| 4 | Makaira nigricans | מקאירה כחולה (מפרשן כחול אטלנטי) | מפרשניים | 4–6 מטר | 6 מטר | 540–800 ק"ג | 818 ק"ג | הגדול בדקראים. אחד הדגים המהירים ביותר. |
| 5 | Istiompax indica | מפרשן שחור | מפרשניים | 4 מטר | 5 מטר | 670 ק"ג | 710 ק"ג | בעבר סווג כמין של מקאירה. |
| 6 | Xiphias gladius | דג-חרב כלל-ימי | דגי חרב | 3 מטר | 4.5 מטר | 150–500 ק"ג | 650 ק"ג | ידוע בשל ה"חרב" הארוכה שלו. אחד הדגים המהירים ביותר. |
| 7 | Epinephelus lanceolatus | דקר ענקי | דקריים | 2.7 מטר | 4.26 מטר | 400 ק"ג | 600 ק"ג |  |
| 8 | Thunnus thynnus | טונה כחולת-סנפיר אטלנטית | קולייסיים | 2–2.5 מטר | 3.5 מטר | 225–250 ק"ג | 670 ק"ג |  |
| 9 | Pangasianodon gigas | שפמנון המקונג | שפמנוני כריש | מטר | 3 מטר | 150–200 ק"ג | 350 ק"ג | דג המים המתוקים הגדול ביותר |
| 10 | Catlocarpio siamensis | קרפיון סיאמי ענק | קרפיוניים | 1.8 מטר | 3 מטר | 150 ק"ג | 300 ק"ג | הגדול שבקרפיונאים |
| 11 | Regalecus glesne | דג משוט ענק | דגי משוט | 3–11 מטר | 11 מטר (17 מטר?) | ק"ג | 270 ק"ג | הארוך בדגי הגרם אך קל משקל יחסית לדגים אחרים. |
מיון מדעי של דגי גרם

מחלקת מקריני סנפיר (Actinopterygii)
תת-מחלקה סחוס גרמיים (Chondrostei)
סדרת רב סנפירים (Polypteriformes)
סדרת חדקנאים (Acipenseriformes)
תת-מחלקת דגי גרם עילאיים (Neopterygii)
קבוצת תמים גרמיים (Holostei)
סדרת קשת סנפירים (Amiiformes)
סדרת דגי תנין (Semionotiformes)
קבוצת כליל גרמיים (Teleostei) - כוללת את מרבית דגי הגרם של ימינו
על-סדרה Osteoglossomorpha
על-סדרה Elopomorpha
על-סדרה Clupeomorpha
סדרה סרדינאים (Clupeiformes)
על-סדרה Ostariophysi
על-סדרה Protacanthopterygii
על-סדרה Stenopterygii
על-סדרה Cyclosquamata
סדרה דגי-לטאים (Aulopiformes)
על-סדרה Scopelomorpha
סדרה פנסאים (Myctophiformes)
על-סדרה Lampridiomorpha
סדרה למפיריים (Lampriformes)
על-סדרה Polymyxiomorpha
סדרה דגים מזוקנים (Polymixiiformes)
על-סדרה Paracanthopterygii
על-סדרה Acanthopterygii
סדרה דקראים (Perciformes) - בה 40% מדגי הגרם
מחלקה בעלי סנפירים בשרניים (Sarcopterygii)
תת-מחלקת דמויי צלקנתאים (Coelacanthimorpha)
סדרת צלקנתאים (Coelacanthiformes)
תת-מחלקת דמויי דגי ריאות (Dipnomorpha)
אינפרא-מחלקת דגי ריאות (Dipnoi)
סדרה דגי ריאות אוסטרליים (Ceratodontiformes)
סדרה בעלי שתי ריאות (Lepidosireniformes)
גלריה

דג ריאות דרום-אמריקאי
פאקו אדום בטן, מנהר האמזונאס
צלופח יפני (Anguilla japonica) ממשפחת הצלופחיים
Coryphaenoides leptolepis ממשפחת החוטמניים
אמנון מהמין Julidochromis transcriptus
נפוחית ממין Arothron meleagris
סוסון-ים ממין Hippocampus abdominalis
חכאי שעיר ממין Caulophryne pelagica
Poecilia wingei ממשפחת הגמבוזיים
Silurus lithophilus ממשפחת הסילוריים
המנצחים (סדרת טלוויזיה)

| --- | --- |

 סוגה:  סדרת דרמה המשכית
 בימוי:  אלכסנדר גאלין   אנגלינה ניקולבנה
 ארץ מקור:  רוסיה רוסיה
 שפות:  רוסית
 מספר עונות:  1
 מספר פרקים:  10
 הפקה
 חברת הפקה:  COSMOS Studio
 שידור
 רשת שידור:  NTV
 תקופת שידור מקורית:  13 במאי 2019 – 17 במאי 2019
המנצחים (ברוסית: Победители) היא סדרת טלוויזיה רוסית מסוגת דרמה משפטית היסטורית, שנוצרה על ידי אלכסנדר גאלין ואנגלינה ניקולבנה ומככבים בה ניקיטה פאנפילוב, ניקיטה יפרמוב, יבגני אנטרופוב, יוליה פרסילד, אנה צ'יפובסקאיה, פיודור לברוב, פאבל ואשצ'ילין, אלכסנדר סטייקין וסרגיי סטיופין.
עלילה

שנת 1895 ברוסיה. שמו של עורך הדין המפורסם ניקולאי אנדרונוב, שעדיין לא הפסיד אף משפט אחד, הולך לפניו בכל רחבי האימפריה הרוסית. חבריו ויקטור רוסקביץ' ומיכאיל זברזין הם גם עורכי דין מבריקים. הם מנצחים בתיקים הפליליים המסובכים ביותר, לעיתים לא רק מצדיקים את לקוחותיהם, אלא גם חושפים את הפושעים האמיתיים בהיכל בית המשפט. במצבים קשים, חברים, עורכי דין תמיד עוזרים זה לזה. הם עדיין צעירים למדי (הבכור מביניהם, ניקולאי אנדרונוב, רק בן 35). שלושתם שונים לחלוטין באופיים, אך כולם מוכנים להקריב הרבה למען חבריהם. חברותם לטווח הארוך, וההבנה שיש על מי לסמוך במצב קשה - לא פחות, הופכת את שלושת למנצחים. לא בחיים המקצועיים אלא גם בחיים האישיים.
שחקנים

ניקיטה פאנפילוב
ניקיטה יפרמוב
יבגני אנטרופוב
יוליה פרסילד
אנה צ'יפובסקאיה
פיודור לברוב
פאבל ואשצ'ילין
אלכסנדר סטייקין
סרגיי סטיופין
TLV Partners

| --- | --- |

 נתונים כלליים
 סוג:  שותפות מוגבלת
 מייסדים:  רונה שגב, איתן בק
 תקופת הפעילות:  2015–הווה (כ־10 שנים)
 משרד ראשי:  רחוב הארבעה 21, תל אביב-יפו ישראל ישראל
 ענפי תעשייה:  קרן הון סיכון בתחומי ההיי-טק
  
 tlv.partners
 
TLV Partners היא קרן הון סיכון ישראלית, המנהלת הון של מעל מיליארד דולר, שגויס ב-5 קרנות, בעיקר ממשקיעים מוסדיים אמריקאיים, ביניהם אוניברסיטאות מובילות וקרנות השקעה גדולות. הקרן משקיעה בחברות הזנק ישראליות, בשלבים המוקדמים שלהן. הקרן השקיעה במעל 70 חברות בתחומי מאגרי מידע, כלי פיתוח, סייבר, AI, פינטק, ביוטק ו־eCommerce.
היסטוריה

הקרן הוקמה בשנת 2015 על ידי רונה שגב ואיתן בק.
בחודש דצמבר 2017 הצטרף אליהם כשותף שחר צפריר ובחודש דצמבר 2018 הצטרפה עדי יראל טולדנו. בשנת 2023 מונו לשותפים בקרן בריאן סק ויונתן מנדלבוים.
הקרן השקיעה ב-70 חברות הזנק. עם ההשקעות הבולטות של הקרן נמנות Next Insurance ואקווה סקיוריטי סופטוור, יוניט, סילברפורט, איידוק (אנ'), אימונאיי, פיירבולט, גרנולייט ואוריבי.
בשנת 2022, דו”ח של חברת המחקר Pitchbook מדרג את TLV Partners במקום הראשון בביצועי קרנות הון סיכון מחוץ לארה”ב.
היסטוריה > גיוסי הון

| תאריך | שם הקרן | סכום הגיוס   במיליוני דולרים | מספר   ההשקעות החדשות |
| --- | --- | --- | --- |
| 23 בפברואר 2016 | TLV Partners Fund I | 115 | 13 |
| 6 בפברואר 2018 | TLV Partners Fund II | 150 | 17 |
| 9 בפברואר 2020 | TLV Partners Fund III   TLV Opportunity I | 210 | 13 |
| 3 באוקטובר 2021 | TLV Partners Fund IV   TLV Opportunity II | 320 | 22 |
| 17 ביולי 2023 | TLV Partners Fund V | 250 | 5 |
היסטוריה > אקזיטים עיקריים

להלן אקזיטים עיקריים של חברות שקרן TLV Partners נמנתה עם המשקיעות בהן:
| החברה | שנת האקזיט/המימוש | שם הרוכש | סכום האקזיט במיליוני דולרים |
| --- | --- | --- | --- |
| אפוריה | 2024 | קורלוגי׳קס | לא נמסר |
| סילייטס | 2024 | Tricentis | כ-150 |
| Run:ai | 2024 | Nvidia | כ-700 |
| למינר | 2023 | Rubrik | כ-250 |
| רוקאאוט | 2023 | Dynatrace | לא נמסר |
| ניאוסק | 2023 | אקמאי | לא נמסר |
| אוריבי | 2022 | לינקדאין | 80 |
| פיורסק | 2019 | פאלו אלטו נטוורקס | לא נמסר |
| אודו סיקיוריטי | 2020 | צ'ק פוינט טכנולוגיות תוכנה | 30 |
| בילדאפ | 2020 | סטנלי בלק אנד דקר(אנ') | לא נמסר |
| גרנולייט | 2022 | אינטל | 650 |
| סקייליין | 2021 | JLL (אנ') | לא נמסר |
| סטוקי | 2021 | Fiverr | 95 |
| בונד | 2021 | REEF | לא נמסר |
אבי איבגי

אָבִי אִיבְגִי (נולד ב-2 באוקטובר 1978) הוא כדורגלן ישראלי המשחק בעמדת השוער בקבוצת בית"ר תל אביב.
קריירה

איבגי החל את קריירת המשחק במחלקת הנוער של הפועל נצרת עילית. את הופעת הבכורה שלו בבוגרים ערך בקבוצה בעונת 1996/1997 בעונת 1997/1998 שיחק בנצרת עלית ואיתה עלה לליגה ארצית. באמצע עונת 2001/2002 עבר לקבוצת בני יהודה תל אביב, ששיחקה באותה עונה בליגה הלאומית, ועלה עמה לליגת העל. לאחר שנה וחצי בבני יהודה עבר איבגי להפועל כפר סבא ששיחקה בליגה הלאומית, ובעונתו השנייה בקבוצה עלתה הקבוצה לליגת העל.
בעונת 2006/2007 עבר איבגי לקבוצת בית"ר ירושלים, שם שימש שוער שני לאיציק קורנפיין בקבוצה שזכתה באותה עונה באליפות. בעונת 2007/2008 שיחק איבגי בעירוני ראשון לציון . את עונת 2008/2009 העביר איבגי במכבי פתח תקווה, כשוער ביחד עם אוהד כהן. עונה לאחר מכן שב איבגי לשמש כשוער ראשון בהפועל נצרת עילית ואיתה הגיע לרבע גמר גביע המדינה.
ביוני 2010 חתם בקבוצת מכבי הרצליה מהליגה הלאומית כאשר בשנתיים הראשונות קבוצתו פיספסה עלייה לליגת העל במחזור סיום העונה. ביוני 2013, לאחר שלוש שנים בהרצליה, לקראת עונת 2013/2014 חתם איבגי בהפועל פתח תקווה, ובעונה זו העפיל עמה לליגת העל. ביוני 2014 חזר איבגי למכבי הרצליה, ולאחר שתי עונות חזר שוב להפועל פתח תקווה.
ביוני 2017 חזר איבגי לקנדציה שלישית בהפועל נצרת עילית.
ב-22 ביוני 2019 חתם בהפועל מרמורק.
מחוץ לכדורגל

איבגי שיחק כשוער בנבחרת ישראל בכדורגל חופים והשתתף עמה בשלוש אליפויות אירופה.
בשנת 2007 התמודד בתוכנית "כוכב נולד" ועלה לשלב התכנית הסדירה של העונה אך החליט לפרוש עקב היעדרות ארוכה של אימונים מקבוצתו.
ב-2007 התלוננו נגדו במשטרה שייע ורונן פייגנבוים על הטרדות מאיימות כלפיהם מה שהוכח בסופו של דבר כמתיחה. הנושא הסתיים בכך שאיבגי התנצל ותרם מספר שעות להתנדבות בקהילה.[דרושה הבהרה]
במהלך גירושיו בשנת 2011 התלוננה נגדו גרושתו בעוון תקיפה, אולם לאחר מעצר בית בן יממה החליטה המשטרה שלא להאריך את מעצרו מחוסר ראיות.
בשנת 2015 הוביל איבגי את מאבק שחקני הכדורגל בישראל נגד משחקי הכדורגל בשבת,זאת בעקבות החלטה חד צדדית של ההתאחדות לכדורגל והמנהלת לקיים משחק אחד בליגה הלאומית בשבת. לאחר מאבק ממושך ואינספור דיונים בכנסת הצליח איבגי להוביל לניצחון במאבק הזה בכך שישמר סטטוס קוו בליגה הלאומית שמשחקיה ישווקו בימי שישי ושני.
איבגי גרוש משתי נשים. מאשתו הראשונה יש לו שלושה ילדים ומהשנייה ארבעה. איבגי חזר בתשובה ואינו משחק בשבת.
אבי איבגי

אבי איבגי, באתר ההתאחדות לכדורגל בישראל
אבי איבגי, באתר Transfermarkt
אבי איבגי, באתר Soccerway
אבי איבגי, באתר FootballDatabase.eu
הערות שוליים

↑  יניב יוסיף אור, ‏אבי איבגי סיכם לעונה אחת במכבי פ"ת, באתר ONE‏, 13 באוגוסט 2008
↑  דורון בן דור, ‏נשאר בסביבה: אלירן חודידה חתם בנצרת עילית, באתר ONE‏, 13 ביולי 2009
↑  מתן אידלמן, ‏אבי איבגי חתם לשנתיים הקרובות במכבי הרצליה, באתר ‏מאקו‏, 16 ביוני 2010
↑  גיל זה רק מספר: אבי אבגי חתם בהפועל מרמורק, באתר ONE‏, 21 ביוני 2019
↑  תומר גנור ורותם גרוסמן, האזינו לאבי אבגי מאיים על שייע ורונן פייגנבוים, באתר ynet, 29 בינואר 2007
↑  רותם גרוסמן, בנו של שייע פייגנבוים: "אבגי כמעט גרם לגירושי הוריי", באתר ynet, 29 בינואר 2007
↑  רענן בן צור, אדם גלס, השוער אבי אבגי נעצר בחשד שתקף את אשתו, באתר ynet, 17 באוגוסט 2011
↑  אלמוג שריד, אבי איבגי חוזר לאימונים, באתר nrg‏, 18 באוגוסט 2011
↑  משה שיינמן, מסתמן: הליגה הלאומית לא תשוחק בשבת, באתר ynet, 23 באוגוסט 2015
↑  הכדורגלן שחזר בתשובה: "הכל התחיל כשסבא שלי הגיע בחלום", באתר www.hidabroot.org, ‏2024-09-09
המועצה לביטחון לאומי של ספרד

| --- | --- |


 מידע כללי
 מדינה:  ספרד ספרד
 סוכנות אם:  המחלקה לביטחון לאומי
 סוכנות בת:  Specialized Non-Proliferation Committee 
 תאריך הקמה:  11 ביולי 2013
 יו"ר:   ראש ממשלת ספרד
 מטה מרכזי:  מדריד
 
ישיבה של המועצה לביטחון לאומי, 2019
מועצת הביטחון הלאומי של ספרד (בספרדית: Consejo de Seguridad Nacional) היא הגוף המוסמך לסייע לראש ממשלת ספרד בניהול מדיניות הביטחון הלאומי ומערכת הביטחון הלאומי של המדינה. המועצה פועלת כוועדה מייעצת של הממשלה ובעלת תפקידים שנקבעים בחוק הביטחון הלאומי ותקנותיו.
מועצת הביטחון הלאומי מתכנסת לפחות אחת לשני חודשים, ובמצבים של חירום או כשנדרשת התערבות מיידית בנושאים הנוגעים לביטחון הלאומי, תתכנס המועצה לעיתים תכופות יותר. המועצה מתכנסת ביוזמת ראש הממשלה, וראש הממשלה עצמו משמש כיושב ראש המועצה.
בנוסף, המועצה מחויבת להציג את עמדותיה בפני המלך לפחות פעם אחת בשנה. כאשר המלך משתתף בישיבות המועצה, הוא יעמוד בראשה.
תפקידים

מועצת הביטחון הלאומי אחראית למספר תפקודים מרכזיים בנוגע לניהול ובקרת הביטחון הלאומי של ספרד. בין תפקידיה:
קביעת קווים מנחים ותיאום מדיניות הביטחון הלאומי.
ניהול תיאום פעולות במהלך מצבי חירום או משברים, בהתאם לחוק.
פיקוח על מערכת הביטחון הלאומי ותיאום פעולתה.
בדיקת יישום אסטרטגיית הביטחון הלאומי ודחיפת עדכוניה לפי הצורך.
קידום פיתוח אסטרטגיות ביטחוניות נוספות ואישורן.
ארגון תרומת המשאבים לביטחון הלאומי בהתאם לחוק.
אישור דוח הביטחון הלאומי השנתי לפני הצגתו בפני הקורטס (הפרלמנט הספרדי).
קביעת יצירה והתחזקות של גופי תמיכה הנדרשים לביצוע תפקידי המועצה.
קידום הצעות חקיקה לחיזוק מערכת הביטחון הלאומי.
ביצוע תפקידים נוספים המוקנים לה בחוקים ובתקנות הרלוונטיים.
הרכב

| מעמד | משרה |
| --- | --- |
יושב ראש: ראש ממשלת ספרד
משתתפים קבועים:  שר החוץ, האיחוד האירופי ושיתוף פעולה  שר המשפטים  שר ההגנה  שר האוצר  שר הפנים  שר התשתיות  שר התעשייה, המסחר והתיירות  שר הנשיאות, קשרי פרלמנט ושוויון  שר הכלכלה והחברות  שר הבריאות, הצריכה והרווחה החברתית
יועץ צבאי: ראש מטה ההגנה
משתתפים נוספים:  ראש לשכת ראש הממשלה  ראש המחלקה לביטחון לאומי  ראש מרכז המודיעין הלאומי
הערות שוליים

↑  El Consejo de Seguridad Nacional | DSN, www.dsn.gob.es
↑  El Consejo de Seguridad Nacional | DSN, www.dsn.gob.es
↑  El Consejo de Seguridad Nacional | DSN, www.dsn.gob.es
מגדלור תל אביב

#invoke:תבנית מידע
מגדלור רדינג ב-2009
מגדלור תל אביב ביום סוער, 2019
תל כודאדי ומאחוריו מגדלור תל אביב ומימין להם תחנת הכוח רדינג
מגדלור תל אביב או מגדלור רדינג הוא מגדלור הממוקם בנמל תל אביב על יד תחנת הכוח רדינג בצמוד לתל כודאדי שעל שפך הירקון בתל אביב. המגדלור שימש בעבר את הנמל, וכיום פועל בו בית קפה.